OBRAZLOŽENJE

ostvarenja prihoda i primitaka, rashoda i izdataka Proračuna Općine Bilice
za razdoblje od 1.01. - 31.12.2019. godine

Pravilnikom o polugodišnjem i godišnjem izvještaju o izvršenju proračuna („Narodne novine“, broj 24/13., 102/17. i 1/20.), utvrđeno je da godišnji izvještaj o izvršenju proračuna jedinice lokalne samouprave sadrži:

1. OPĆI DIO

· prihodi i rashodi prema ekonomskoj klasifikaciji

· prihodi i rashodi prema izvorima financiranja

· rashodi prema funkcijskoj klasifikaciji
· račun financiranja prema ekonomskoj klasifikaciji

· račun financiranja prema izvorima financiranja

2. POSEBNI DIO

· izvršenje po organizacijskoj klasifikaciji

· izvršenje po programskoj klasifikaciji

3. izvještaj o korištenju proračunske zalihe,

4. obrazloženje ostvarenja prihoda i primitaka, rashoda i izdataka.

1. Račun prihoda

Proračun Općine Bilice za 2019. godinu donesen je na 14. sjednici Općinskog vijeća Općine Bilice, održanoj 27. studenog 2018. godine („Službeni glasnik Općine Bilice“ broj 8/18.), i iznosio je 8.872.000,00 kuna.

Općinsko vijeće Općine Pirovac na 21. sjednici održanoj 19. prosinca 2019. godine donosi Izmjene i dopune (I.) Proračuna Općine Pirovac za 2019. godinu, u iznosu od 9.456.606,56 kuna. Godišnji izvještaj o izvršenju Proračuna Općine Pirovac za 2019. godinu prihvaćen je na 24. sjednici te su ostvareni prihodi iznosili 7.441.511,04 te je utvrđen manjak prihoda poslovanja u iznosu od 2.049.150,92 kuna.
Ostvarenje prihoda Proračuna za 2019. godine iznosi 7.441.511,04 kuna odnosno  842.429,43 kuna manje u odnosu na isto razdoblje prethodne godine.

Vrijednosno značajni prihodi općinskog proračuna su prihodi od poreza, koji su ostvareni u iznosu od 5.465.267,01 kuna i čine 73,44% ukupnih prihoda poslovanja.


Prihodi od upravnih i administrativnih pristojbi iz proračuna ostvareni su u iznosu od 1.210.714,82 kn a sastoji se od komunalne naknade i komunalnog dopinosa.

Prihodi od pomoći iz proračuna ostvareni su u iznosu od 162.233,74 kuna odnosno

8,62% u odnosu na godišnji plan. 


Prihodi od imovine iz proračuna ostvareni su u iznosu od 175.246,07 kuna što se dijeli na prihode od koncesije, prihode od zakupa i iznajmljivanja imovine i ostale prihode od nefinancijske imovine.

Donacije od pravnih i fizičkih osoba izvan općeg proračuna ostvarene su u iznosu od 385.234,60 kuna, a s namjenom sufinanciranja gradnje rive.

Prihodi od kazni ostvareni su u iznosu od 42.814,80 kuna.
2. Račun rashoda i izdataka

U Posebnom dijelu Godišnjeg izvještaja o izvršenju Proračuna Općine Bilice za 2019. godinu, rashodi su razvrstani po programima i aktivnostima.
Rashodi su u 2019. godini realizirani u iznosu od 8.706.374,95 kuna.
U strukturi izvršenih rashoda, vrijednosno su značajni rashodi poslovanja u iznosu od 7.758.188,99 kuna te čine 89,1% ukupno izvršenih rashoda.

Rashodi za zaposlene čine 6,54%, materijalni rashodi 68,1%, financijski rashodi 1,62%, a svi drugi rashodi (subvencije, pomoći unutar općeg proračuna, naknade građanima i kućanstvima iz proračuna, tekuće i kapitalne donacije, te ostali rashodi) čine 23,74% ukupno izvršenih rashoda.

U okviru materijalnih rashoda, vrijednosno su najznačajniji rashodi za usluge koji su izvršeni u iznosu od 4.244.894,44 kuna, a odnose se na tekuće i investicijsko održavanje za uređenje nerazvrstanih cesta, javno zelenih površina, javne rasvjete, plaža i drugo.

Rashodi za naknade građanima i kućanstvima se odnose na jednokratne pomoći za

zaključeni brak i novorođeno dijete, sufinanciranje prijevoza učenika iznosi 1.173.005,25 kuna.

U okviru izdataka za tekuće donacije, Općina Bilice je izvršila prijenos sredstava DVD Bilice u iznosu od 160.000,00 kn.
Tijekom 2019. godine izvršena je izgradnja nogostupa u ulici Šparade u iznosu od 169.060,96 kn, izgradnja nogostupa u ulici Jažine u iznosu od 93.151,74 kn. Zatim gradnje vodovodnih mreža Vrulje i Ivčeva kuća u iznosu od 145.827,58 kuna. Izgrađeni su dva jumbo plakata na ulazu u Bilice, konstrukcije su iznosile 22.800,00 kn. Kupljeni su ukrasi božićni za mjesto u iznosu od 93.375,00 kn. Kupljene su kamere za nadzor bacanja komunalnog otpada po zelenim otocima u iznosu od 10.700 kn, prijenosno računalo za načelnika u iznosu od 7.048,05 kn. 
Razliku između ostvarenih prihoda u iznosu od 7.441.511,04 kuna i rashoda i izdataka u iznosu od 8.706.374,95 kuna, s prenesenim manjkom iz prethodnih godina u iznosu od 784.287,01 kuna, čini proračunski manjak u iznosu od 2.049.150,92 kuna.

4. Izvještaj o korištenju proračunske zalihe

Odlukom o izvršavanju Proračuna Općine Pirovac za 2019. godinu općinski načelnik koristi sredstva proračunske zalihe za neplanirane ili nedovoljno planirane rashode. U izvještajnom razdoblju korištena su sredstva u iznosu od 24.200,00 kuna sukladno odlukama općinskog načelnika.

6. Potraživanja i obveze

Obrazloženje ostvarenja prihoda i primitaka, rashoda i izdataka sadrži i stanje nenaplaćenih potraživanja za prihode jedinica lokalne i područne (regionalne) samouprave i njihovih proračunskih korisnika, stanje nepodmirenih dospjelih obveza.

6.1. Potraživanja

Stanje nenaplaćenih potraživanja na dan 31.12.2019. godine iznosi 2.545.543,00 kuna.

6.1.1. Potraživanja za poreze

Zaduženje i naplatu potraživanja za općinske poreze (porez na kuće za odmor, porez na potrošnju alkoholnih i bezalkoholnih pića, porez na tvrtku, porez na promet nekretnina) obavlja Porezna uprava Šibenik te stanje nenaplaćenih potraživanja za općinske poreze na dan 31.12.2019. godine iznosi 1.603.874,79 kuna.

6.1.2. Potraživanja za prihode od imovine

U okviru potraživanja za prihode od imovine evidentirana su potraživanja od zateznih kamata, naknada za koncesijsko odobrenje, zakupa javnih površina, zakupa poslovnih prostora, spomeničke rente i naknada za zadržavanje nezakonito izgrađene zgrade u prostoru (legalizacija). Stanje nenaplaćenih potraživanja na dan 31.12.2019. godine iznosi 348.477,00 kuna.

6.1.3. Potraživanja za prihode po posebnim propisima

Prihodi po posebnim propisima su prihodi po osnovi boravišne pristojbe, komunalne naknade, komunalnog doprinosa te potraživanja za iste prihode na dan 31.12.2019. godine iznose 4.215.306,00.

6.1.4. Ispravak vrijednosti potraživanja

Ispravak vrijednosti potraživanja iznosi 3.622.115,00 kuna, a odnosi se na potraživanja za koja se kasni u naplati preko godinu dana. Provođenjem ispravka vrijednosti potraživanja realniji su podaci financijske imovine.

6.2. Obveze

Stanje nepodmirenih obveza na dan 31.12.2019. godine iznosi 2.222.074,52 kuna.
Jedinice lokalne i područne (regionalne) samouprave u svojim glavnim knjigama iskazuju rashode na temelju nastanka poslovnog događaja (obveza) i u izvještajnom razdoblju na koje se odnose, neovisno o valuti plaćanja. Iz toga proizlazi da su u stanju obveza na dan 31.12.2019. godine sadržane i obveze za kontinuirane rashode poslovanja za mjesec prosinac s valutom plaćanja u siječnju 2020. godine.

6.2.1. Obveze za materijalne rashode

Obveze se odnose na tekuće i investicijsko održavanje javno zelenih površina, tekuće i investicijsko održavanje cesta, javne rasvjete, obveze za namirnice za dječji vrtić, potrošnju električne energije, poštarinu, komunalne usluge, računalne usluge i druge kontinuirane rashode. Stanje navedenih obveza iznosi 1.654.053,38 kuna.

6.2.2. Obveze za financijske rashode

Stanje obveza iznosi 349,00 kuna, a odnosi se na bankarske usluge za naknadu prometa.
6.2.3. Obveze za naknade građanima i kućanstvima u naravi

Obveze se odnose na rashode za sufinanciranje cijene prijevoza učenicima srednjih škola i sufinanciranje dječjih vrtića u iznosu od 200.221,88 kuna.
6.2.5. Ostale tekuće obveze

Stanje obveza iznosi 14.360,00 kuna.

6.2.6. Obveze za nabavu nefinancijske imovine

Stanje obveza na dan 31.12.2019. godine iznosi 353.090,26 kuna, a odnosi se na obveze za izradu projektnih dokumentacija sukladno planu proračuna, obveza prema izvođačima radova IZGRADNJA, CESTE ŠIBENIK, VODOVOD I ODVODNJA, AV-CONSULTING.
